1. GPHDN 1/2023 GARIS PANDUAN OPERASI BIL. 1 TAHUN 2023 LEMBAGA HASIL DALAM NEGERI MALAYSIA PENGELUARAN SIJIL PEMATUHAN CUKAI ATAU TAX COMPLIANCE CERTIFICATE (TCC) BAGI PERMOHONAN PEROLEHAN KERAJAAN PENGENALAN 1.1 Garis panduan ini bertujuan untuk menerangkan tentang prosedur pengeluaran Sijil Pematuhan Cukai atau Tax Compliance Certificate (TCC) untuk permohonan perolehan Kerajaan bagi perolehan bekalan dan perkhidmatan bukan perunding. 1.2 Melalui Ucapan Bajet 2022 di bawah Rang Undang-Undang Perbekalan (2022), YB Menteri Kewangan telah membentangkan inisiatif langkah kemampanan hasil selaras dengan amalan di peringkat antarabangsa di mana Kerajaan bercadang untuk memberikan layanan cukai secara sama rata. Pengeluaran TCC oleh Lembaga Hasil Dalam Negeri Malaysia (LHDNM) ini merupakan sebahagian daripada dokumen prasyarat semasa pembayar cukai/ pembida mengemukakan permohonan bagi perolehan Kerajaan bermula tahun 2023. 1
2. GPHDN 1/2023 MAKLUMAT AM 2.1 Penggunaan Nombor Pengenalan Cukai atau Tax Identification Number (TIN) Pengeluaran dan semakan TCC adalah menggunakan TIN iaitu nombor cukai pendapatan sepertimana rekod sedia ada di LHDNM. Sekiranya pembayar cukai/ pembida belum mempunyai TIN, pendaftaran boleh dibuat secara dalam talian melalui aplikasi e-Daftar di Portal MyTax atau di pautan pantas berikut: 2.2 Kategori Pembayar Cukai/ Pembida Pembayar cukai/ Pembida yang terlibat dengan pelaksanaan TCC adalah meliputi semua kategori pembayar cukai seperti berikut: 2.2.1 Syarikat (fail C) 2.2.2 Perkongsian Liabiliti Terhad (fail PT) 2.2.3 Koperasi (fail CS) 2.2.4 Badan Amanah (fail TA) 2.2.5 Unit Amanah/ Amanah Harta Tanah (fail TC) 2.2.6 Amanah Pelaburan Harta Tanah/ Tabung Amanah Harta (fail TR) 2.2.7 Pertubuhan (fail F) 2.2.8 Perkongsian (fail D) 2.2.9 Individu Yang Menjalankan Perniagaan (fail IG) 2
3. GPHDN 1/2023 PENGELUARAN DAN SEMAKAN TCC 3.1 Tiada permohonan yang perlu dikemukakan oleh pembayar cukai/ pembida untuk mendapatkan TCC. Pembayar cukai/ Pembida boleh membuat semakan dan cetakan TCC secara kendiri melalui menu Status MyTax di Portal MyTax iaitu Portal MyTax boleh diakses menggunakan nombor kad pengenalan/ pasport dan kata laluan sepertimana pembayar cukai mendaftar masuk bagi tujuan pengemukaan Borang Nyata Cukai Pendapatan (BNCP) melalui aplikasi e-Filing. 3.2 Semakan TCC boleh dilakukan oleh pembayar cukai/ pembida seperti berikut: 3.2.1 Kategori individu (perniagaan pemilikan tunggal) TCC akan dikeluarkan atas nama pemilik perniagaan dan TCC boleh terus disemak di Status MyTax pembayar cukai. 3.2.2 Kategori selain individu (Syarikat, Perkongsian Liabiliti Terhad, Koperasi, Perkongsian, Pertubuhan dan lain-lain) TCC akan dikeluarkan mengikut kategori pembayar cukai. Pembayar cukai perlulah mempunyai peranan sebagai Pengarah Syarikat di Portal MyTax. Sekiranya pembayar cukai belum mempunyai peranan sebagai Pengarah Syarikat, permohonan peranan boleh dibuat di Profil MyTax masing-masing dengan memuat naik dokumen sokongan yang dinyatakan mengikut kategori. Maklumat lanjut berhubung kaedah permohonan peranan di MyTax boleh dirujuk seperti berikut: > Panduan Pengguna > Manual Penggunaan Permohonan Peranan. 3.3 Semakan dan cetakan TCC di Portal MyTax boleh dilakukan pada bila-bila masa mengikut keperluan pembayar cukai/ pembida. 3
GPHDN 1/2023 3.4 Kriteria pematuhan cukai yang disemak bagi tujuan pengeluaran TCC adalah seperti berikut: 3.4.1 Pengemukaan BNCP Pembayar cukai/ Pembida perlu memastikan BNCP dikemukakan setiap tahun mengikut tempoh pengemukaan BNCP yang ditetapkan di bawah Akta Cukai Pendapatan 1967. 3.4.2 Bayaran Cukai Pendapatan Pembayar cukai/ Pembida hendaklah tidak mempunyai tunggakan cukai dan/ atau mematuhi jadual ansuran yang sedang berkuat kuasa. 3.5 Bagi pembayar cukai/ pembida yang memenuhi kriteria di perenggan 3.4 di atas, pembayar cukai/ pembida tersebut akan dikategorikan sebagai 'Patuh'. 3.6 Sekiranya pembayar cukai/ pembida gagal mematuhi kriteria yang ditetapkan dan dikategorikan sebagai 'Tidak Patuh', tindakan penyelesaian perlu diambil sepertimana yang dipaparkan di TCC untuk mengelakkan sebarang kesulitan semasa penyertaan dalam perolehan Kerajaan. 3.7 Status TCC akan dikemas kini dan TCC boleh dicetak melalui Portal MyTax setelah semua isu ketidakpatuhan diselesaikan. Pembayar cukai/ Pembida hendaklah memaklumkan kepada LHDNM melalui e-mel tcc@hasil.gov.my berserta dokumen sokongan sekiranya tindakan ke atas isu ketidakpatuhan telah diselesaikan untuk memastikan tindakan kemas kini status TCC dapat diambil sewajarnya. 3.8 Tempoh sah laku TCC adalah mengikut tahun kalendar semasa. Sebagai contoh, TCC bagi tahun 2023 mempunyai tempoh sah laku sehingga 31 Disember 2023. Pembayar cukai/ Pembida boleh menggunakan TCC berkenaan 4
4. GPHDN 1/2023 untuk tujuan pelbagai permohonan Perolehan Kerajaan selama mana ia masih berkuat kuasa seperti contoh berikut: Tarikh Janaan Sijil 01/10/2023 Sah Laku Sijil Tarikh Sah Laku Sijil 31/12/2023 Tarikh Permohonan Pertama 06/10/2023 Sah Tarikh Permohonan Kedua 01/12/2023 Sah Tarikh Permohonan Ketiga 01/02/2024 Luput kerana tempoh sah laku sijil hanyalah setakat 31/12/2023 3.9 Pengeluaran TCC adalah percuma dan tidak dikenakan sebarang yuran pemprosesan. 3.10 Carta alir pengeluaran TCC adalah seperti di Lampiran A. 3.11 Contoh TCC berstatus Patuh adalah seperti di Lampiran B1, manakala contoh bagi TCC berstatus Tidak Patuh adalah seperti di Lampiran B2. PROSEDUR SEMAKAN KETULENAN TCC 4.1 Semakan ketulenan TCC boleh dilakukan melalui menu Semakan Ketulenan TCC di aplikasi mobile MyTax dengan mengimbas kod Quick Response (QR) yang dipaparkan di TCC. 4.2 Aplikasi mobile MyTax boleh dimuat turun dari platform penyedia seperti berikut: 4.2.1 Google Play (Android); 4.2.2 App Store (iOS); atau 4.2.3 AppGallery (Huawei). 5
GPHDN 1/2023 4.3 Maklumat-maklumat berikut akan dipaparkan di skrin telefon pintar setelah imbasan QR dilakukan: 4.3.1 Nama Penuh 4.3.2 No. Pengenalan/ No. Pendaftaran 4.3.3 No. Pengenalan Cukai 4.3.4 Status 4.3.5 Tarikh Janaan Sijil 4.3.6 Tarikh Luput Sijil 4.4 Sekiranya maklumat yang dipaparkan di aplikasi mobile MyTax adalah tidak lengkap atau berbeza dengan maklumat di TCC yang diberikan oleh pembayar cukai/ pembida, TCC tersebut adalah palsu dan tidak sah. 4.5 Contoh status pengesahan semakan ketulenan TCC adalah seperti di Lampiran C. 5. HUBUNGI KAMI Untuk mendapatkan maklumat lanjut, sila: 5.1 e-mel ke tcc@hasil.gov.my ; atau 5.2 hubungi HASiL Contact Centre di talian 03-8911 1000 (dalam negara) atau 603-8911 1100 (luar negara). LEMBAGA HASIL DALAM NEGERI MALAYSIA 22 NOVEMBER 2023 6
GPHDN 1/2023 LAMPIRAN A CARTA ALIR PENGELUARAN SIJIL PEMATUHAN CUKAI ATAU TAX COMPLIANCE CERTIFICATE (TCC) Mula Log masuk ke Portal MyTax Tidak patuh Semak TCC di menu Status MyTax Patuh Cetak TCC (Tidak Patuh) Cetak TCC (Patuh) Pembayar cukai/ Pembida ambil tindakan mengikut senarai tindakan Tamat 7
CONTOH SIJIL PEMATUHAN CUKAI BERSTATUS PATUH 8 GPHDN 1/2023 LAMPIRAN B1
CONTOH SIJIL PEMATUHAN CUKAI BERSTATUS TIDAK PATUH 9 GPHDN 1/2023 LAMPIRAN B2
GPHDN 1/2023 LAMPIRAN C CONTOH STATUS PENGESAHAN SEMAKAN KETULENAN SIJIL PEMATUHAN CUKAI 10
GPHDN 1/2023 SOALAN LAZIM (FAQ) BERKAITAN SIJIL PEMATUHAN CUKAI ATAU TAX COMPLIANCE CERTIFICATE (TCC) BIL. SOALAN MAKLUM BALAS 1. Apakah itu Sijil Pematuhan Cukai atau Tax Compliance Certificate (TCC)? TCC adalah dokumen prasyarat yang perlu dikemukakan oleh pembayar cukai/ pembida semasa membuat perolehan Kerajaan. permohonan 2. Siapakah yang mengeluarkan TCC tersebut? TCC dikeluarkan oleh Lembaga Hasil Dalam Negeri Malaysia (LHDNM) iaitu agensi pelaksana yang dipertanggungjawabkan untuk pengeluaran TCC. 3. Bagaimanakah untuk memohon TCC dengan pihak LHDNM? cara TCC tidak perlu dimohon dengan pihak LHDNM. TCC dikeluarkan secara automatik kepada semua pembayar cukai yang menjalankan perniagaan. Pembayar cukai/ Pembida boleh menyemak TCC secara kendiri melalui menu Status MyTax di Portal MyTax masing-masing. 4. Bagaimanakah untuk menyemak TCC di Portal MyTax? cara Kaedah semakan TCC adalah seperti berikut: a. Pembayar cukai/ Pembida kategori individu (perniagaan pemilikan tunggal): TCC akan dikeluarkan atas nama pemilik perniagaan. TCC boleh disemak melalui Status MyTax di Portal MyTax. b. Pembayar cukai/ Pembida kategori selain individu: TCC akan perniagaan. dikeluarkan atas nama Pembayar cukai/ Pembida perlu mempunyai dan memilih peranan Pengarah Syarikat di Portal MyTax sebelum boleh menyemak TCC melalui Status MyTax. Kaedah permohonan peranan boleh dirujuk seperti pautan berikut: 11
BIL. SOALAN 5. Siapakah yang boleh membuat semakan TCC? 6. Adakah wakil (seperti ejen cukai) dibenarkan membuat semakan TCC? 7. Apakah makna status yang dipaparkan di TCC? 8. Apakah yang perlu dilakukan sekiranya TCC memaparkan status Tidak Patuh? GPHDN 1/2023 MAKLUM BALAS Pengguna Permohonan Peranan. > Manual > Panduan Penggunaan TCC boleh disemak oleh individu seperti berikut: a. Tidak memerlukan peranan di MyTax: Perniagaan pemilikan tunggal - Pemilik perniagaan. b. Memerlukan peranan Pengarah Syarikat di MyTax: Syarikat - Salah seorang daripada Pengarah atau Setiausaha syarikat. Perkongsian Liabiliti Terhad - Salah seorang daripada Ahli Kongsi atau Setiausaha. Perkongsian - Salah seorang daripada ahli kongsi. Lain-lain entiti perniagaan - Salah seorang daripada Pengurus Utama atau Setiausaha atau Bendahari. Tidak, pada ketika individu yang dinyatakan di Soalan 5 sahaja yang dibenarkan menyemak TCC. ini hanya a. Patuh - Pembayar cukai/ Pembida mematuhi kriteria pematuhan cukai yang telah ditetapkan. b. Tidak Patuh - Pembayar cukai/ Pembida gagal mematuhi kriteria pematuhan cukai yang telah ditetapkan. Pembayar cukai/ Pembida perlu menyelesaikan isu pematuhan cukai sepertimana yang dipaparkan di TCC: a. Gagal mengemukakan Borang Nyata Cukai Pendapatan (BNCP) - melaporkan pendapatan 12
BIL. SOALAN 9. Saya sahaja mendaftarkan perniagaan, apakah yang perlu dilakukan untuk mendapatkan TCC? baru 10. Perniagaan saya baru sahaja tetapi TCC status Tidak tidak BNCP, didaftarkan memaparkan Patuh mengemukakan kerana GPHDN 1/2023 MAKLUM BALAS yang diterima melalui aplikasi e-Filing di Portal MyTax. b. Mempunyai tunggakan cukai pendapatan - menyelesaikan tunggakan cukai melalui aplikasi ByrHASiL di Portal MyTax atau memohon aturan pembayaran secara ansuran dengan LHDNM Negeri yang menyelia TIN masing-masing. isu pematuhan cukai diselesaikan, Setelah hendaklah pembida pembayar mengemukakan atau dokumen lampiran sokongan kepada Urus Setia Pelaksanaan TCC LHDNM melalui e-mel tcc@hasil.gov.my untuk tindakan kemas kini status TCC. cukai/ Pembayar cukai/ Pembida hendaklah mengambil tindakan berikut untuk mendapatkan TCC daripada LHDNM: a. Membuat semakan Nombor Pengenalan Cukai (TIN) melalui aplikasi e-Daftar di Portal MyTax. Sekiranya belum mempunyai TIN, pendaftaran boleh dibuat di portal berkenaan; dan b. Setelah TIN diperolehi, pembayar cukai/ pembida boleh mengemukakan permohonan TCC berserta lampiran dokumen pendaftaran perniagaan kepada Urus Setia Pelaksanaan TCC LHDNM melalui e-mel tcc@hasil.gov.my. Pembayar cukai/ Pembida akan dimaklumkan tindakan selanjutnya sekiranya perlu berdasarkan semakan oleh pihak Urus Setia Pelaksanaan TCC LHDNM. Pembayar cukai/ Pembida perlu mengemukakan lampiran dokumen pendaftaran perniagaan kepada Urus Setia Pelaksanaan TCC LHDNM melalui e-mel tcc@hasil.gov.my untuk semakan dan tindakan selanjutnya. 13
BIL. SOALAN apakah tindakan yang perlu diambil? 11. Adakah TCC boleh digunakan untuk tujuan lain? 12. Saya menjalankan perniagaan tunggal, saya boleh yang TCC nama pemilikan bagaimanakah mendapatkan dikeluarkan perniagaan? atas 13. Adakah cukai/ pembayar pembida bagi kategori selain pemilikan perniagaan tunggal boleh mengemukakan TCC atas nama pemilik? 14. Bagaimanakah untuk Pegawai Perolehan di Pusat (PTJ) Tanggungjawab menyemak ketulenan TCC yang dikemukakan? cara 15. Bagaimanakah Pegawai Perolehan di PTJ hendak memastikan pembayar cukai/ pembida mengemukakan TCC bagi perniagaan yang betul? GPHDN 1/2023 MAKLUM BALAS Pembayar cukai/ Pembida akan dimaklumkan tindakan selanjutnya sekiranya perlu berdasarkan semakan oleh pihak Urus Setia Pelaksanaan TCC LHDNM. Tidak, pada ketika ini TCC hanya dikeluarkan untuk tujuan permohonan perolehan Kerajaan sahaja. TCC bagi pembayar cukai/ pembida yang menjalankan perniagaan pemilikan tunggal akan dikeluarkan atas nama pemilik perniagaan tersebut. TCC atas nama pemilik perniagaan tersebut boleh digunakan oleh pembayar cukai/ pembida untuk kesemua perniagaan pemilikan tunggal yang didaftarkan atas nama pemilik berkenaan. Tidak dibenarkan. Perniagaan bagi kategori selain hendaklah mengemukakan TCC atas nama perniagaan tersebut seperti yang dinyatakan di Maklum Balas No. 15. pemilikan tunggal Pegawai Perolehan di PTJ boleh membuat semakan ketulenan TCC dengan menggunakan fungsi Semakan Ketulenan TCC di aplikasi mobile MyTax yang boleh dimuat turun dari platform penyedia seperti berikut: a. Google Play (Android); b. App Store (iOS); atau c. AppGallery (Huawei) Pegawai Perolehan di PTJ boleh memastikan TCC yang dikemukakan oleh perniagaan adalah mengikut TIN seperti berikut: Bil. Jenis Perniagaan TIN di TCC 1. Syarikat C 14
BIL. SOALAN 16. Bagaimanakah menghubungi sekiranya pertanyaan TCC? 16. Bagaimanakah menghubungi sekiranya pertanyaan TCC? cara Dikemas kini pada: 22 November 2023 GPHDN 1/2023 MAKLUM BALAS 2. Perkongsian Terhad Liabiliti PT 3. Koperasi CS 4. Badan Amanah TA 5. Unit Amanah/ Amanah TC Harta Tanah 6. Amanah Pelaburan Harta Tanah/ Tabung Amanah Harta TR 7. Pertubuhan F 8. Perkongsian D 9. Individu Pemilikan Tunggal) (Perniagaan IG Sekiranya Pegawai Perolehan di PTJ tidak dapat mengenal pasti sama ada TCC yang dikemukakan adalah betul bagi perniagaan yang dimohon, pengesahan boleh dibuat dengan mengemukakan pertanyaan kepada Urus Setia Pelaksanaan TCC LHDNM melalui e-mel tcc@hasil.gov.my. Pembayar cukai/ Pembida boleh menghubungi LHDNM melalui saluran berikut: a. e-mel ke tcc@hasil.gov.my ; atau b. hubungi HASiL Contact Centre di talian 03-8911 1000 (dalam negara) atau 603-8911 1100 (luar negara). 15